am achizitionat acest ceas de pe un alt site, deoarece nu aveau aceasta culoare (auriu) aici.  este un ceas usor, relativ mic (daca ne raportam la alte modele), elegant si sta destul de bine la mana unui copil de 7 ani.  bratara este foarte moale si nu jeneaza deloc copilul (nu stiu si cat va fi de rezistanta).  ceasul are doar 2 butoane, dar din care nu se poate regla nimic, nici macar ora, toate setarile se vor face din aplicatia de pe telefonul parintelui (setracker 2, in cazul meu). acest lucru poate fi privit ca un plus sau ca un minis, depinde de fiecare. pentru mine este foarte bine asa deoarece copilul nu mai este tentat sa se joace la ceas, ci doar sa-l utilizeze in momentele critice (cele 2 butoane servesc la apelarea numerelor din agenda sau sos).  un alt aspect interesant este faptul ca ceasul nici macar nu poate fi oprit din cele 2 butoane, ci doar poate fi pornit. se elimina astfel oprirea accidentala a ceasului de catre copil, dar daca ai nevoie sa-l opresti (ceasul se poate opri din aplicatia de pe telefon) si nu-l vede aplicatia, trebuie pur si simplu sa astepti sa se descarce bateria. eu chiar am avut nevoie sa-l opresc si a trebuit sa sun si sa-l las in conversatie, ca sa se descarce mai repede pentru ca nu-l mai vedea aplicatia.  bateria a tinut 3 zile in conditiile in care l-am oprit noaptea si localizarea a fost setata la 1 ora (insa cand este nevoie, in aplicatie se poate localiza copilul oricand doresti), si nu a vorbit mai mult de 20 minute zilnic la el.  am achiztionat un abonament de la o firma ce comercializeaza astfel de ceasuri si cartela sim nu a necesitat nicio setare suplimentara, pur si simplu am introdus-o in ceas si l-am putut folosi. ceasul nu functioneaza in reteau digi, neavand 3g.  functia de localizare lucreaza destul de bine si in interior, avand localizare wifi, cu erori acceptabile.   de asemenea, functia spion este destul de utila si poate fi utilizata pe acest model.   celelalte functii nu prezinta interes pentru mine, deoarece transmit mai mult erori decat informatii utile. de ex. daca vei seta un perimetru, ceasul iti va transmite alarma cand copilul va intra intr-o cladire (localizarea nemaifiind asa de exacta).  are o agenda in care se pot introduce numerele de telefon si doar acestea pot apela copilul, ceea ce este un plus.  un minus ar fi ca nu se poate regla de niciunde volumul soneriei sau al microfonului, ceea ce uneori poate fi deranjant. un alt minus pt mine ar fi ca nu are avertizare atunci cand copilul isi da jos ceasul de la mana.  ca o concluzie, are aspectul unui ceas elegant si se comporta relativ ca un ceas (neputand face nicio setare din cele 2 butoane) si nu se poate instala pe el niciun joc sau altceva. copilul poate vedea pe el doar cat este ora si poate apela cele 10 numere de telefon (si 3 numere de sos), astfel ca nu va fi distras de acest obiect de la mana lui.